Сатосу хан гена яцара. К1ело йоцуш кхузахь хуьлийла а дац, бохуш ларлуш бог1у т1емалой ц1еххьана т1етоьхначу тоьпаша 1адийра. Кхо-виъ бере вуьйжира говрашкара. Хьуьнхахь ц1ераш тоьхначу т1е тоьпаш дуьйхира к1енташа. Дуьхьал герз ца дуьйхира. Хиллачух ца кхеташ к1еззиг хан елира. Чурттог1иний, г1опаний юккъера хьун яра х1орш чуьболларг. Кхузахь к1ело х1инццалц цкъа а нисъелла а яцара Эвтархойн Ахьмадана. Г1опа гонах нохчийн к1отарш яра. Хетарехь, х1орш оьрсийн талламхойн тобанах тарбелла т1етоьхначух тера дара герзаш. Сатоссуш шен эскар кхаа тобане дийкъира Эвтрхойн Ахьмада.